12. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 966 της 6/31 Δεκ. 1976 (ΦΕΚ Α' 358) Περί καθορισμού του τύπου και του περιεχομένου της υπευθύνου δηλώσεως των υφ' οιανδήποτε σχέσιν διοριζομένων ή προσλαμβανομένων πολιτικών υπαλλήλων αρμοδιότητος της Κεντρικής Υπηρεσίας Πληροφοριών. Έχοντες υπ' όψει: 1.Τας διατάξεις των άρθρ. 1 και 2 του Ν.Δ. 64/1974 "περί των στοιχείων της ατομικής και οικογενειακής καταστάσεως των δημοσίων λειτουργών, ως και ελέγχου της πίστεως προς το δημοκρατικόν πολίτευμα της Χώρας κατηγοριών τινων εξ αυτών". 2.Τας διατάξεις του άρθρ. 2 παρ. 5 του Ν.Δ. 216/1974 "περί συστάσεως Υπουργείου Προεδρίας Κυβερνήσεως". 3.Την υπ' αριθ. 828/1976 γνωμοδότησιν του Συμβουλίου της Επικρατείας, προτάσει του ημετέρου Υπουργού Προεδρίας Κυβερνήσεως, απεφασίσαμεν: Άρθρον μόνον.-1.Ο τύπος και το περιεχόμενον της υπευθύνου δηλώσεως, ήτις υποβάλλεται προ του διορισμού ή της προσλήψεως παντός υποψηφίου προς διορισμόν ή πρόσληψιν ως δημοσίου λειτουργού ή υπαλλήλου, κατά την έννοιαν του άρθρ. 1 του Ν.Δ. 64/74, εις την Κεντρικήν Υπηρεσίαν Πληροφοριών, καθορίζεται ως ούτος προβλέπεται υπό του υπ' αριθ. 410/1975 Π.Δ/τος "περί καθορισμού του τύπου και του περιεχομένου της υπευθύνου δηλώσεως των υποψηφίων προς διορισμόν ή πρόσληψιν ως δημοσίων πολιτικών υπαλλήλων εις το Υπουργείον Εθνικής Αμύνης και τας Υπηρεσίας των οποίων αι αρμοδιότητες αναφέρονται εις την Εθνικήν Άμυναν". 2.Την δημοσίευσιν και εκτέλεσιν του παρόντος ανατίθεμεν εις τον Υπουργόν Προεδρίας Κυβερνήσεως. 